**Б – интегрирана еколошка дозвола**

Име на компанијата: ДГТУ „КОЗЈАК“ АД Куманово

Адреса: ул. „Братство Единство“ бр. 20

Поштенски број и град: 1300 Куманово

Број на дозволата

Бр**. уп1** **20-588**

Содржина

[Б – интегрирана еколошка дозвола 1](#_Toc380393903)

Содржина**................................................................................................................2**

Вовед**.......................................................................................................4**

[Дозвола 2](#_Toc380393906)

[1. Инсталација за која се издава дозволата 2](#_Toc380393926)

[2 Работа на инсталацијата 2](#_Toc380393939)

[**2.1** **Техники на управување и контрола** 2](#_Toc380393940)

[**2.2** **Суровини (вклучувајќи и вода)** 2](#_Toc380393965)

[**2.3** **Ракување и складирање на отпадот** 2](#_Toc380393986)

[**2.4** **Преработка и одлагање на отпад** 2](#_Toc380394027)

[**2.5** **Спречување и контрола на хаварии** 2](#_Toc380394038)

[**2.6** **Мониторинг** 2](#_Toc380394054)

[**2.7** **Престанок со работа** 2](#_Toc380394066)

[**2.8** **Инсталации со повеќе оператори** 2](#_Toc380394075)

[3 Документација 2](#_Toc380394078)

[4 Редовни извештаи 2](#_Toc380394086)

[5 Известувања 2](#_Toc380394089)

[6 Емисии 2](#_Toc380394093)

[**6.1 Емисии во воздух 2**](#_Toc380394094)

[**6.2** **Емисии во почва** 2](#_Toc380394123)

[**6.3** **Емисии во вода (различни од емисиите во канализација)** 2](#_Toc380394127)

[**6.4** **Емисии во канализација** 2](#_Toc380394144)

[**6.5** **Емисии на топлина** 2](#_Toc380394147)

[**6.6** **Емисии на бучава и вибраци** 2](#_Toc380394149)

[7 Пренос до пречистителна станица за отпадни води 2](#_Toc380394154)

[8 Програма за подобрување](#_Toc380394156) 27

[9 Договор за промени во пишана форма 2](#_Toc380394193)

[Додаток 1 2](#_Toc380394196)

[Додаток 2 2](#_Toc380394216)

# Вовед

***Овие воведни белешки не се дел од дозволата***

Следната дозвола е издадена согласно Законот за животна средина (Сл. весник на РМ бр: 53/05, 81/05. 24/07, 159/08, 83/09, 48/10, 51/11, 123/12, 93/13, 187/13 и 42/14) за работа на инсталација што извршува една или повеќе активности наведени во Уредбата на Владата за

“Уредба за определување на активностите на инсталациите за кои се издава интегрирана еколошка дозвола, односно дозвола за усогласување со оперативен план и временски распоред за поднесување на барање за дозвола за усогласување со оперативен план“, до одобреното ниво во Дозволата.

Краток опис на инсталацијата регулирана со оваа дозвола

**- Опис на локацијата на инсталацијата**

Козјак АД е компанија која управува со инсталација за производство на готов бетон (бетонска база) и инсталација за ископ и дробење на минерални суровини.

Двете инсталации се наоѓаат на територија на Општина Куманово и тоа, Бетонска база на локалниот пат Куманово–Липково, а инсталацијата за ископ и дробење на минерали во областа Краста на околу 7 км од Куманово. Меѓусебна оддалеченост на двете инсталации изнесува околу 10 км.

**Стационарна бетонска база со вкупен капацитет на силоси поголем од 50 м3**

Инсталацијата се протега на површина од околу 13 000 м2.

Локацијата на бетонска база од север се граничи со теченитео на реката Липковка (десен брег), од југ со локалниот пат Куманово-Липково.

Нај блиските куќи се наоѓаат на околу 0,1 км на јужната страна

 Точната позиција на локацијата на бетонска база е:

42°08’40,22" (N) север

21°41’16,31" (Е) исток

На истата локацијата, покрај бетонска база, Козјак АД располага и со административен објект, механичка работилница и покриен магацински простор.

**Инсталација за ископ на минерална суровина**

Наоѓалиштето се наоѓа во месноста Краста на оддалеченост од околу 7 км од Куманово. Површината на екслоатационото поле изнесува 0,42 км2

Дробилична постројка и сепарација Краста, Куманово се граничи со:

* на исток со с. Пчиња 4 км
* на северозапад со с. Биљановце 1 км
* на југ има обработлива површина, самата сепарација е на локален пат до с. Пчиња
* на север со Стрелиште за војска на РМ

Наоѓалиштето на камен е во фаза на експлоатација и со концесија за користење и експлоатација и преработка на камена маса во готови фракции на инертен материјал.

Дворното место се користи за складирање на суровини и полупроизводи на отворено, на местата определени за таа намена..

**- Опис на инсталацијата и опремата**

**Стационарна бетонска база со вкупен капацитет на силоси поголем од 50 м3**

Инсталацијата располага со следното:

* Две бетоњери со по два силоса и боксови за песок
* Бунар за вода
* Систем за одводна канализација со одводен канал

Од менанизација, инсталацијата располага со:

* Миксери за транспорт на бетон со капацитет: 6,4 и 6 м3
* Стационарна пумпа за бетон
* Камиони кипери
* Багери
* Трактор
* Ваљак
* Виљушкар
* Машина за изработка на готови бетонски производи
* Машина за сечење, виткање на арматурно железо
* Дигалка

Во инсталацијата се врши складирање на природен песок, подготовка на готов бетон и дистрибуција на готов бетон со сопствен миксер.

**Инсталација за ископ на минерална суровина**

Објектот се состои од технолошка линија за дробење, мелење и класирање на сив варовник, плац за складирање на готовите производи, објекти за складирање на помошни материјали, трафостаница, паркинг за механизација и возниот парк и простории за вработени.

**- Енергетски потреби**

Инсталацијата **Стационарна бетонска база** „Козјак“ АД Куманово со електрична енергија се напојува од градската електрична мрежа преку сопствена трансформаторска станица.

Инсталацијата **Дробилична постројка** за снабдување на дробиличната постројка како и останатите објекти со електрична енергија користи сопствена трафостаница од 400 KVA и приклучување на далекуводот Куманово од 10 KVA.

**- Водоснабдување**

Инсталацијата **Стационарна бетонска база** „Козјак“ АД Куманово со вода се снабдува со два извора, преку водоводен систем на градот Куманово и преку сопствен бунар лоциран на локацијата на инсталацијата.

Во моментот, инсталацијата ја користи водата од водоводниот систем за сите технолошки и санитарни потреби.

Инсталацијта **Дробилична постројка** „Козјак“ АД Куманово со вода за технолоошки и

санитарни потреби се снабдува од резервоар за вода од 4 000 л. кој се дополнува од

општинската водоводна мрежа.

| Други интегрирани дозволи поврзани со оваа инсталација |
| --- |
| Сопственик на дозволата | Број на дозвола | Дата на издавање |
| Б – дозвола за усогласување со оперативен план | *28-3237/5* | *10.05.2010* |

| Заменети дозволи/Согласности/Овластувања поврзани со оваа инсталација |
| --- |
| Сопственик | Референтен број | Дата на издавање |
|  |  |  |

Комуникација

Доколку сакате да контактирате со Органот на локалната самоуправа надлежен за работите од областа на животната средина (во понатамошниот текст Надлежниот орган) во врска со оваа дозвола, ве молиме наведете го Бројот на дозволата.

За било каква комуникација, контактирајте го Надлежниот орган на адреса

**ул. 11Октомври бб , 1300 Куманово, Р. Македонија**

Доверливост

Дозволата го обврзува Операторот да доставува податоци до Надлежниот орган. Надлежниот орган ќе ги стави податоците во општинските регистри, согласно потребите на Законот за животна средина. Доколку Операторот смета дека било кои од обезбедените податоци се деловно доверливи, може да се обрати до Надлежниот орган да ги изземе истите од регистарот, согласно Законот за животна средина. За да и овозможи на Надлежниот орган да определи дали податоците се деловно доверливи, Операторот треба истите јасно да ги дефинира и да наведе јасни и прецизни причини поради кои бара изземање. Операторот може да наведе кои документи или делови од нив ги смета за деловно или индустриски доверливи, согласно Законот за животна средина, чл.55 ст. 2, точка 4. Операторот ќе ја наведе причината поради која Надлежниот орган треба да одобри доверливост. Податоците и причината за доверливост треба да бидат приложени кон барањето за интегрирана еколошка дозвола во посебен плик.

Промени во дозволата

Оваа дозвола може да се менува во согласност со законот за животна средина.

Доколку дозволата овластува изведување на посебни активности од областа на управувањето со отпад, тогаш е потребно да се приложи уверение за положен стручен испит за управител со отпад за лицето задолжено за таа активност.

Преглед на барани и доставени документи

|  |  |  |
| --- | --- | --- |
| Предмет | Датум | Коментар |
| Б-дозвола за усогласување со оперативен план28-3237/5 | *10.05.2010* |  |
| Записник за извршен увид  | *01.10.2013* | Записник од извршен увид на инсталацијата |
| Достава на документи | *01.11.2013* | Доставени се документи од страна на операторот |
| Достава на документиуп1 20-588 | *16.01.2014* | Доставен е извештај од извршени мерења од страна на операторот |
| Известување за реализација на дел од оперативен плануп1 20-588 | *24.03.2014* | Доставено се документи од страна на операторот |
| Достава на програма за Подобрувањеуп1 20-588 | *08.04.2014* | Доставена е програма за подобрувањеод страна на операторот |
| Известување за реализација на оперативен плануп1 20-588 | *12.05.2014* | Достава на известување од страна на операторот |
| Записник за извршен увидИп1 28-220 | *02.06.2014* | Записник за реализација на оперативен план |
| Договор за одведување на Отпадни води07-1081/5 од 10.10.2014 | *10.10.2014* | Склучен со ЈП Водовод Куманово |
| Дозвола бр. |  |  |

|  |
| --- |
| **Дозвола** |

Закон за животна средина

Дозвола

Број на дозвола

Бр. Уп1 20-588

Надлежниот орган за животна средина во рамките на својата надлежност во согласност со член 95 од Законот за животна средина (Сл. весник на РМ бр: 53/05, 81/05. 24/07, 159/08, 83/09, 48/10, 51/11, 123/12, 93/13 и 187/13), го овластува:

 Друштво за градежништво, трговија и услуги „КОЗЈАК“ АД Куманово

со регистрирано седиште на

Адреса : ул. Братство Единство бр. 20

Поштенски број Град : 1300 Куманово

Држава : Република Македонија

Број на регистрација на компанијата : **4028503**

да раководи со Инсталацијата:

Друштво за градежништво, трговија и услуги „КОЗЈАК“ АД Куманово

во рамките на Дозволата и условите во неа.

Изготвил: Цветанка Арсиќ

Одобрил: Лидија Ланг Спасовска

**Градоначалник**

**Зоран Дамјановски**

 Датум

|  |
| --- |
| 13.11.2014 г. |

Услови

# Инсталација за која се издава дозволата

### Операторот е овластен да изведува активности и/или поврзани активности наведени во Табела 1.1.1.

|  |  |  |
| --- | --- | --- |
| Табела 1.1.1 |  |  |
| Активност од Анекс 2 од У Р Е Д Б Аза определување на активностите на инсталациите за кои се издава интегрирана еколошка дозвола односно дозвола заусогласување со оперативен план и временски распоред за поднесување на барање за дозвола за усогласување сооперативен план | Опис на наведената активност  | Граници на наведената активност  |
| **Прилог 2,** **Точка 3. Индустрија на минерали**3.2. Инсталации за ископ, дробење, мелење, сеење, загревање на минерални суровини | Инсталации за ископ, дробење, мелење, сеење, загревање на минерални суровини | Експлоатационо поле 0,42 км2 |
| **Прилог 2,** **Точка 3. Индустрија на минерали**3.3. Неподвижни бетонски бази | Стационарна бетонска база со вкупен капацитет на силосите поголем од 50 м3 | 42°08’40,22" (N) север21°41’16,31" (Е) исток |

### Активностите овластени во условите 1.1.1 ќе се одвиваат само во границите на локацијата на инсталацијата, прикажана во планот Табела 1.1.2).

|  |
| --- |
| Табела 1.1.2 |
| Документ | Координати на локацијата |
| Мапа на простор на „КОЗЈАК“ АД Куманово | Прилог 1,2 |

### Инсталацијата ќе работи ќе се контролира, ќе одржува и емисиите ќе бидат такви како што е наведено во Дозволата.

### Оваа Дозвола е само за потребите на ИСКЗ согласно Законот за животна средина (Сл. весник на РМ бр: 53/05, 81/05. 24/07, 159/08, 83/09, 48/10, 51/11, 123/12, 93/13, 187/13 и 42/14) и ништо во оваа Дозвола не го ослободува Операторот од обврските за исполнување на условите и барањата од други закони и подзаконски акти.

### Во рок од 15 дена од добивањето на Б-интегрирана еколошка дозволата, Операторот е должен да го плати Годишниот надоместок за поседување на Б-интегрирана еколошка дозволата како и 10% од од годишниот надоместок за инспекциски надзор, согласно Уредбата за висината на надоместокот кој го плаќаат операторите на инсталациите кои вршат активности за кои се издава Б-интегрирана еколошка дозвола (Сл. Весник на РМ бр. 117/07 и 64/10).

###

# Работа на инсталацијата

## **Техники на управување и контрола**

###  Инсталацијата за која се издава Дозволата, согласно условите во Дозволата, ќе биде управувана и контролирана онака како што е опишано во документите наведени во Табела 2.1.1 или на друг начин договорен со Надлежниот орган во пишана форма.

### Табела 2.1.1 Управување и контрола

|  |  |  |
| --- | --- | --- |
| **Опис** | **Документ** | **Дата кога е примен** |
| Организациона шема | Прилог III | 14.07.2009 |
| Опис на технолошките процеси | Прилог II | 14.07.2009 |
| Шема на раководство | Прилог III | 14.07.2009 |
| Управување со животна средина | Прилог III | 14.07.2009 |
| Стратегија за справување со отпад | Прилог V | 14.07.2009 |

### Целата инсталација, опремата и техничките средства користени во управувањето со Инсталацијата за која се издава Дозволата ќе бидат одржувани во добра состојба..

### Целиот персонал ќе биде целосно запознаен со оние услови од Дозволата, кои се однесуваат на нивните обврски и ќе им биде обезбедена соодветна обука и пишани инструкции за работа, со цел подобрување на извршувањето на нивните обврски.

### Инсталацијата ќе работи, ќе се контролира и ќе се оддржува и емисиите ќе бидат во границите наведени во Дозволата.

### Операторот, 12 ( дванаесет) месеци по добивањето на дозволата е должен да воведе систем за Управување со Животната Средина каде ќе бидат опфатени сите активности и ќе бидат разгледани сите решенија за употреба на почисти технологии, почисто производство и намалување на создавањето на отпад.

## **Суровини (вклучувајќи и вода)**

### Операторот, согласно условите од дозволата, ќе користи суровини (вклучувајќи и водата) онака како што е опишано во документите наведени во Табела 2.2.1, или на друг начин договорен со Надлежниот орган во писмена форма.

|  |
| --- |
| Табела 2.2.1 : Суровини (вклучувајќи и вода) |
| **Опис** | **Документ** | **Дата кога е примено** |
| Вода | *28-682* | 14.07.2009 |
| Природен сепариранпесок во различни фракции | *28-682* | 14.07.2009 |
| Цемент | *28-682* | 14.07.2009 |
| Бетон, бетонски елементи | *28-682* | 14.07.2009 |
| Хидрозим | *28-682* | 14.07.2009 |
| Хидрофоб | *28-682* | 14.07.2009 |
| Хидрол | *28-682* | 14.07.2009 |
| Хипоидно масло | *28-682* | 14.07.2009 |
| Варовник | *28-682* | 14.07.2009 |
| Стопански експлозив | *28-682* | 14.07.2009 |
| Гранулат | *28-682* | 14.07.2009 |
| Масти и масла за подмачкување | *28-682* | 14.07.2009 |
| Дизел гориво | *28-682* | 14.07.2009 |
|  Електрична енергија  | *28-682* | 14.07.2009 |

### Операторот ќе обезбеди безбедно чување на суровините и ќе се грижи за интегритетот на складиштата.

### Операторот ќе ги оддели суровините кои во меѓусебен контакт со вода може да развијат реакција или да се растворат

### Ракувањето со суровините, посебно со хемикалиите ќе се извршува според упатствата и препораките од производителите и упатствата за безбедно ракување со материјалите (Material Safety Data Sheet)

## **Ракување и складирање на отпадот**

### Операторот, согласно условите од дозволата, ќе ракува и ќе го складира отпадот онака како што е опишано во документите наведени во Табела 2.3.1, или на друг начин договорен со Надлежниот орган на писмено.

|  |
| --- |
| Табела 2.3.1 : Ракување и складирање на отпадот |
| **Опис** | **Документ** | **Дата кога е примено** |
|  Прилог V | *28-682* | 14.07.2009 |
| Договори за превземање на отпад | *Дополнување на барањето 20-уп1-2225* | 18.03.2014 |

### Отпадот ќе се складира на местата посебно определени за тоа и ќе биде соодветно заштитен од прелевање и истекување на течности. Садовите и просториите ќе бидат јасно означени.

### Операторот секој вид на отпад соодветно ќе го оделува и нема да го меша при складирањето.

### Операторот пред да го пренесе отпадот на друго лице со кое што има склучено Договор за превземање на отпадот, ќе го спакува и означи истиот според Националните, Европските и други стандарди кои се на сила во врска со таквото означување.

|  |
| --- |
| Табела 2.3.2 : Отпад складиран на самата локација |
| Опис на отпадот  | Место на складирање на самата локација | Начин на складирање | Услови на складирање |
| Јаловина | Во близина на боксови за чување на песок | Место определено за оваа намена | На отворено  |
| Отпадни масла  | Во близина на механичарска работилница | Во метални буриња |  Затворена, оградена и заклучена просторија |
| Метален отпад  | На излез од бетонска база | Контејнери  | На отворено |
| Стари гуми и отпадна гума од траки на сепарација | Во кругот на инсталацијата | Времено депо за метален отпад | На отворено |
| Комунален отпад  | Во кругот на инсталацијата | Контејнер  | На отворено |

## **Преработка и одлагање на отпад**

### Операторот, согласно условите во дозволата, ќе го преработува и одлага отпадот како што е опишано во документите наведени во Табела 2.4.1, или на друг начин договорено написмено со Надлежниот орган.

|  |
| --- |
| Табела 2.4.1 : Искористување и отстранување на отпадот |
| **Опис** | **Документ** | **Дата кога е примено** |
|  Прилог V | *28-682* | 14.07.2009 |

### Во границите на инсталацијата смее да се одлага исклучиво инертен отпад.

### За активности поврзани со операции за управување со отпадот на локацијата ќе се води целосна евиденција, која ќе биде достапна за инспекциски надзор од страна на овластени лица на Надлежниот орган во секое време.

## **Спречување и контрола на хаварии**

### Операторот, согласно условите во дозволата, ќе ги спречи и ограничи последиците од хаварии, онака како што е опишано во документите наведени во Табела 2.5.1, или на друг начин писмено договорен со Надлежниот орган .

|  |
| --- |
| Табела 2.5.1 : Спречување и контрола на несакани дејствија |
| **Опис** | **Документ** | **Дата кога е примено** |
|  Прилог XIII | *28-682* | 14.07.2009 |

### Во случај на несреќа Операторот

###  - Го изолира изворот на било каква емисија;

###  - Да спроведе истрага за да се идентификува природата, изворот и причината на било која емисија која произлегла од тоа;

###  - Да ги спроведе мерките предвидени со Планот за итни интервенции во случај на хаварија.

###  - Да забележи датум и место на несреќа;

###  - Да го извести Надлежниот орган и другите заинтересирани страни.

## **Мониторинг**

### Операторот, согласно условите во дозволата, ќе изведува, мониторинг, ќе го анализира и развива истиот како што е опишано во документите наведени во Табела 2.6.1, или на друг начин писмено договорен со Надлежниот орган.

|  |
| --- |
| Табела 2.6.1 : Мониторинг  |
| **Опис** | **Документ** | **Дата кога е примено** |
| Прилог XI | *28-682* | 14.07.2009 |

### Операторот ќе обезбеди:

#### безбеден и постојан пристап до мерните места, за да се овозможи земањето примероци/мониторингот да биде изведено во релација со точките на емисија наведени во Додаток 2, освен ако не е поинаку наведено во Додатокот; и

#### безбеден пристап до други точки на земање примероци/мониторинг, кога тоа ќе го побара Надлежниот орган.

### Земањето примероци и анализите ќе се изведува според ИСО стандардите.

### Секој извршен мониторинг Операторот ќе го достави до Надлежниот орган во општина Куманово најкасно 14 (четиринаесет) дена од денот на спроведување на мониторингот (во оригинална форма).

## **Престанок со работа**

### Операторот, согласно условите во дозволата, ќе обезбеди услови за престанок на работата на инсталацијата како што е опишано во документите наведени во Табела 2.7.1, или на друг начин договорен со Надлежниот орган на писмено.

|  |
| --- |
| Табела 2.7.1 : Престанок на работа |
| **Опис** | **Документ** | **Дата кога е примено** |
| Прилог XIV | *28-682* | 14.07.2009 |
| Дополнување на барањето | *08-162* | 18.03.2014 |

## **Инсталации со повеќе оператори**

### Со инсталацијата за која се издава управува само еден оператор, или

### Оваа дозвола е валидна само за оние делови од инсталацијата што се означени на мапата во делот 1.1.2 од оваа дозвола.

# Документација

### Документацијата ќе содржи податоци за:

#### секоја неисправност, дефект или престанок на работата на постројката, опремата или техниките (вклучувајќи краткотрајни и долготрајни мерки за поправка) што може да има, имало или ќе има влијание на перформансите за животната средина што се однесуваат на инсталацијата за која се издава дозволата. Овие записи ќе бидат чувани во дневник воден за таа цел;

#### целиот спроведен мониторинг и земањето примероци и сите проценки и оценки направени на основа на тие податоци.

### Документацијата од 3.1.2 ќе биде достапна за инспекција од страна на Надлежниот орган во било кое пристојно време.

### Копија од било кој специфициран или друг документ ќе му биде доставен на Надлежниот орган на негово барање и без надокнада.

### Специфицираните и другите документи треба:

#### да бидат читливи;

#### да бидат направени што е можно побрзо;

#### да ги вклучат сите дополнувања и сите оригинални документи кои можат да се приложат.

### Операторот е должен специфицираната и другата документација да ја чува најмалку пет години вклучувајќи го и престанокот со работа на инсталацијата.

### За целиот примен или создаден отпад во инсталацијата за која што се издава дозволата, операторот ќе има документација (и ќе ја чува најмалку пет години вклучувајќи го и престанокот со работа на инсталацијата) за:

#### составот на отпадот, или онаму каде што е можно, опис;

#### најдобра проценка на количината создаден отпад;

#### трасата на транспорт на отпадот за одлагање; и

#### најдобра проценка на количината отпад испратен на преработка.

### Операторот на инсталацијата за којашто се издава дозволата ќе направи записник, доколку постојат жалби или тврдења за нејзино влијание врз животната средина. Во записникот треба да стои датум и време на жалбата, како и кратко резиме доколку имало било каква истрага по таа основа и резултати од истата. Таквите записи треба да бидат чувани во дневник воден за таа цел.

# Редовни извештаи

### Сите извештаи и известувања што ги бара оваа дозвола, операторот ќе ги испраќа до Надлежниот орган за животна средина.

### Операторот ќе даде извештај за параметрите од Табела Д2 во Додатокот 2 :

#### во однос на наведени емисиони точки;

#### за периодите за кои се однесуваат извештаите наведени во Табела Д2 од Додаток 2 и за обликот и содржината на формуларите, операторот и надлежниот орган ќе се договорат за време на преговорите;

#### давање на податоци за вакви резултати и проценки како што може да биде барано од страна на формуларите наведени во тие Табели; и

#### испраќање на извештај до Надлежниот орган во рок од ( после секое мерење предвидено со Табела Д2: Извештаи за податоците од мониторингот)

# Известувања

### Операторот ќе го извести Надлежниот орган **без одложување**:

#### кога ќе забележи емисија на некоја супстанција која го надминува лимитот или критериумот на оваа дозвола, наведен во врска со таа супстанција;

#### кога ќе забележи фугитивна емисија што предизвикала или може да предизвика загадување, освен ако емитираната количина е многу мала да не може да предизвика загадување;

#### кога ќе забележи некаква неисправност, дефект или престанок на работата на постројката или техниките, што предизвикало или има потенцијал да предизвика загадување; и

#### било какво несакано дејство што предизвикало или има потенцијал да предизвика загадување.

### Операторот ќе даде писмено известување што е можно побрзо, за секое од следниве:

#### перманентен престанок на работата на било кој дел или на целата инсталација, за која се издава дозволата;

#### престанок на работата на некој дел или на целата инсталација за која се издава дозволата, со можност да биде подолго од 1 година; и

#### повторно стартување на работата на некој дел или целата инсталација за кој што се издава дозволата, по престанокот по известување според 5.1.3 (б).

### Операторот ќе даде писмено известување во рок од 14 дена пред нивното појавување, за следниве работи:

##### било каква промена на трговското име на Операторот, регистарско име или адресата на регистрирана канцеларија;

##### промена на податоците за холдинг компанијата на операторот (вклучувајки и податоци за холдинг компанијата кога операторот станува дел од неа);

##### за активности кога операторот оди во стечај склучува доброволен договор или е оштетен;

# Емисии

## **Емисии во воздух**

### Емисиите во воздух од точката(ите) на емисија наведени во Табела 6.1.1, ќе потекнат само од извор(и) наведен(и) во таа Табела. (Според мапата број)

|  |
| --- |
| Табела 6.1.1 : Емисиони точки во воздухот |
| Ознака на точка на емисија/опис | Извор | Локација на точката на емисија |
|  Дифузна имисија на прашина при работа на постројката |
| АА1 | Отвор од силос | Бетонска база |
| АА2 | Отвор од силос | Бетонска база |
| АА3 | Отвор од силос | Бетонска база |
| АА4 | Отвор од силос | Бетонска база |
| АА5 | Дробилица | Ископ Краста |

Додадете редови по потреба

### Границите на емисиите во воздух за параметарот (рите) и точката(ите) на емисија наведени во Табела 6.1.2 нема да бидат пречекорени во соодветниот временски период.

### Временските периоди од 6.1.2 соодветствуваат на оние од прифатената Програма за подобрување во поглавјето 8 од оваа дозвола.

### Операторот ќе врши мониторинг на параметрите наведени во табела 6.1.2, на точките на емисија и најмалку на фрекфенции наведени во таа Табела и истите мерења ќе ги достави до Надлежниот орган веднаш по извршеното мерење.

|  |
| --- |
|  Табела 6.1.2 : Граници на емисиите во воздухот |
| Параметри | Ознака на точка на емисија  | Фреквенција на мониторинг |
| Мерно место | Гранична вредност |
| Респирабилна прашина | Катастраски граници на парцела (АА1, АА2, АА3, АА4 и АА5) | МДКµg/m3 | Годишно |
| 50 |

### Емисиите од инсталацијата не треба да содржат нападен мирис надвор од границите на инсталацијата,

### Емисиите во воздухот, освен пареа и кондензирана водена пареа, не треба да содржат капки од перзистентна магла и перзистентен чад.

### Емисиите не треба да содржат видлив чад. Ако, поради причина на одржување, емисиите на чад се предизвикани од повторно стартување од ладно, истото не треба да трае подолго од 20 минути во било кој период од 8 часови и сите практични чекори треба да се преземат да минимизира емисијата.

### Мерења на концентрацијата на прашината (суспендирани честички до 10 микрометри) во амбиентниот воздух се врши врз основа на член 10 од Законот за квалитет на амбиентниот воздух (Сл. Весник на РМ бр. 67/04) и член 1,2 и 8 Прилог 1 ПоглавјеА точка 3 од Уредбата за гранични врености за нивоа и видови на загадувачки супстанции во амбиентниот воздух и прагови на алармирање, рокови за постигнување на гранични вредности, маргини на толеранција за гранични вредности, целни врености и долгорочни цели (Сл. Весник на РМ бр. 59/00, 12/03)

## **Емисии во почва**

###  Нема да има емисии во почвата

### Операторот ќе извести Надлежниот орган за секоја непредвидена емисија во почва. Поради тоа што Операторот како суровина во производствениот процес користи природен материјал, нема штетни емисии во почва.

## **Емисии во вода (различни од емисиите во канализација)**

### Од инсталацијата за која се издава оваа Дозвола нема да има емисии на отпадна вода од процесот во вода.

## **Емисии во канализација**

###  Емисиите во канализацијата од точката(ите) наведени во Табела 6.4.1 ќе потекнуваат само од изворот(ите) наведени во таа Табела.

|  |
| --- |
| Табела 6.4.1 : Емисиони точки во канализација |
| Ознака на точка на емисија/опис | Извор | Канализација |
| Комунални отпадни води | Бетонска база | Градска канализациона мрежа |
| А1 | Мешалка-Бетонска база | Градска канализациона мрежа |
| А2 | Плато-Бетонска база | Градска канализациона мрежа |

### Границите на емисиите за параметарот(ите) и точките на емисија поставени во Табела 6.4.2 нема да бидат пречекорени во соодветен временски период.

### Временските периоди од 6.4.2 соодветствуваат со оние од прифатената програма за подобрување на поглавје 8 од оваа дозвола.

|  |
| --- |
| Табела 6.3.2 : Граници на емисија во канализација |
| Параметар | Гранична вредност | Фреквенција на мониторинг |
| pH | 6,5-9,5 | Еднаш годишно во максимален обим на работа |
| Сув остаток (на 180 °С) (mg/l) | 500 |
| Температура °С | 4 |
| Таложни материи (ml/lh) | 10 |
| Суспендирани материи (mg/l) | = |
| Електролитска проводливост (µS/sm) |  |
| ХПК KMnO4 (mg/l) | 250 |
| Алкалитет (mg/l) CaCO3 | 700 |

### Операторот ќе врши мониторинг на параметрите наведени во Табела 6.3.4 а и 6.3.4 б на точките на емисија и не поретко од наведеното во таа Табела.

### Нема да има испуштање на било какви супстанции кои може да предизвикаат штета на канализацијата или да имаат влијание на нејзиното одржување.

|  |
| --- |
| **Табела 6.3.4. а Барање за мониторинг на канализација (се до и вклучувајќи --)** |
| **Параметар**  | **Точка на емисија** | **Точка на емисија** |
| pH | Еднаш годишно | А1 |
| Сув остаток (на 180 °С) (mg/l) | Еднаш годишно | А1 |
| Температура °С | Еднаш годишно | А1 |
| Таложни материи (ml/lh) | Еднаш годишно | А1 |
| Суспендирани материи (mg/l) | Еднаш годишно | А1 |
| Електролитска проводливост (µS/sm) | Еднаш годишно | А1 |
| ХПК KMnO4 (mg/l) | Еднаш годишно | А1 |
| Алкалитет (mg/l) CaCO3 | Еднаш годишно | А1 |

|  |
| --- |
| **Табела 6.3.4. б Мониторинг на канализација (од -----------------------------------)** |
| **Параметар**  | **Точка на емисија** | **Точка на емисија** |
| pH | Еднаш годишно | А2 |
| Сув остаток (на 180 °С) (mg/l) | Еднаш годишно | А2 |
| Температура °С | Еднаш годишно | А2 |
| Таложни материи (ml/lh) | Еднаш годишно | А2 |
| Суспендирани материи (mg/l) | Еднаш годишно | А2 |
| Електролитска проводливост (µS/sm) | Еднаш годишно | А2 |
| ХПК KMnO4 (mg/l) | Еднаш годишно | А2 |
| Алкалитет (mg/l) CaCO3 | Еднаш годишно | А2 |

### Не смее да има емисии во канализацијата од страна на инсталацијата за која се издава дозволата, на било која супстанција препишана за вода во која нема дадено граници во Табела 6.4.2, освен за концентрации кои не се поголеми од оние кои веќе ги има во водата .

## **Емисии на топлина**

### Со оглед на активностите кои што ги врши Инсталацијата, при спроведување на истите не доаѓа до емисии на топлина, дури и кога се јавуваат емисии на топлина истите се незначителни и немаат негативно влијание по животната средина.

## **Емисии на бучава и вибраци**

### Активностите на локацијата нема да доведат до зголемување на нивоата на бучава, дадени подолу, на местата специфицирани како осетливи на бучава (дадени во Прилог IX од барањето за Дозвола, означени како мерни места од 1-4)

### Дење (Lд) 70 dBA.

### Вечер(Lд) 70 dBA

### Ноќе (Lд) 60 dBA

### Операторот е должен да врши мерење на бучавата на секои 12 месеци од добивањето на дозволата. Добиентите резултати е должен да ги доставува до Надлежниот орган. Резултатите треба да бидат мерени од страна на правни лица кои имаат дозвола од Министерството за животна средина и просторно планирање за вршење на таа дејност. Доставениот документ со измерените вредности треба да биде во оригинална форма.

### Резултатите од мерењата за бучава треба да соодветсвуваат согласно член 1,2 и 3, како и член 5 за граничните вредности за дополнителни индикатори **LA max** од Правилникот за гранични вредности на нивото на бучава во животната средина (Сл. Весник на РМ бр. 147/08) и согласно Одлуката за утврдување во кои случаи и под кои услови е нарушен мирот на граѓаните од штетна бучава.

### Операторот е должен да се придржува на работното време кое е приложено со поднесеното Барање за Б – интегрирана еколошка дозвола и не треба да има никакви активности со кои би се емитирала дополнителна бучава надвор од рамките на предвиденото работно време.

# Пренос до пречистителна станица за отпадни води

###

### Во инсталацијата за која се издава Дозволата нема да има трансфер на отпадната вода во пречистителна станица.

# Програма за подобрување

### Операторот ќе ги спроведе договорените мерки наведени во Табела 8.1.1, заклучно со датумот наведен во таа табела и ќе испрати писмено известување до Надлежниот орган за датумот кога било комплетирана секоја мерка, во рок од 14 дена од завршувањето на секоја од тие мерки.

|  |
| --- |
| Табела 8.1.1 : Програма за подобрување за Бетонска база |
| Ознака | Мерка | Датум на завршување |
| Активност бр.1 | **Дополнително озеленување на просторот покрај патот за с. Лопате со цел намалување на фугитивни емисии на прашина** | 2021 год.  |
|  Активност бр.2 |  **Набавка и замена на стара механизација со нова (бетонска пумпа, камион и др)** |  2021 год.  |

|  |
| --- |
| Табела 8.1.2 : Програма за подобрување за Инсталацијата за ископ и дробење на минерални суровини на локалитетот Краста |
| Ознака | Мерка | Датум на завршување |
| Активност бр.1 | **Истражување на подземни води** | 2017 год.  |
|  Активност бр.2 |  **Изведба на бушотини за обезбедување на техничка вода, потребна за процесот на дробење и хигиенски потреби на вработените** |  2021 год.  |
| Активност бр. 3 |   **Дополнително озеленување на просторот покрај патот со цел намалување на фугитивни емисии на прашина и подобра звучна бариера** | 2021 год. |

# Договор за промени во пишана форма

### Кога својството “или како што е друго договорено написмено” се користи во услов од Дозволата, операторот ќе бара таков договор на следниот начин:

#### Операторот ќе и даде на Надлежниот орган писмено известување за деталите на предложената промена, означувајќи го релевантниот(те) дел(ови) од оваа Дозвола: и

#### Ваквото известување ќе вклучува проценка на можните влијанија на предложената промена (вклучувајќи создавање отпад) како ризик за животната средина од страна на инсталацијата за која се издава Дозволата.

### Секоја промена предложена според условот 9.1.1 и договорена писмено со Надлежниот орган, може да се имплементира само откако операторот му даде на Надлежниот орган претходно писмено известување за датата на имплементација на промената. Почнувајќи од тој датум, операторот ќе ја управува инсталацијата согласно таа промена и за секој релевантен документ што се однесува на тоа, дозволата ќе мора да се дополнува.

Додаток 1

Писмена потврда за условот 5.1.1 (известувања), согласно условот 5.1.2

Овој Додаток ги прикажува информациите што операторот треба да ги достави до Надлежниот орган за да го задоволи условот 5.1.2 од оваа дозвола.

Мерните единици користени во податоците прикажани во делот А и Б треба да бидат соодветни на условите на емисијата. Онаму каде што е можно, да се направи споредба на реалната емисија и дозволените граници на емисија.

#### Ако некоја информација се смета за деловно доверлива, треба да биде одделена од оние што не се доверливи, поднесена на одделен лист заедно со барање за комерцијална доверливост во согласнот со Законот за животна средина.

Потврдата треба да содржи

***Дел А***

[ ]  Име на операторот.

[ ]  Број на дозвола.

[ ]  Локација на инсталацијата.

[ ]  Датум на доставување на податоци.

[ ]  Време, датум и локација на емисијата.

[ ]  Карактеристики и детали на емитираната(ите) супстанција(и), треба да вклучува :

[ ]  Најдобра проценка на количината или интензитетот на емисија, и времето кога се случила емисијата.

[ ]  Медиум на животната средина на кој што се однесува емисијата.

[ ]  Превземени или планирани мерки за стопирање на емисијата.

***Дел Б***

[ ]  Други попрецизни податоци за предметот известен во Делот А

[ ]  Превземени или планирани мерки за спречување за повторно појавување на истиот проблем.

[ ]  Превземени или планирани мерки за исправување, лимитирање или спречување на загадувањето или штетата на животната средина што може да се случи како резултат на емисијата.

[ ]  Датуми на сите известувања од Делот А за време на претходните 24 месеци.

[ ]  Име [ ]  Пошта..................................

[ ]  Потпис [ ]  Датум

[ ]  Изјава дека потпишаниот е овластен да потпишува во име на операторот.

Додаток 2

Извештаи за податоците од мониторингот

Параметрите за кои извештаите ќе бидат направени, за оваа Дозвола, се наведени во Табелата подолу.

**Табела Д2**

|  |  |  |
| --- | --- | --- |
| Извештај | Фреквенција на извештајот | Датум на поднесување на извештајот |
| Мониторинг на воздух | Годишно во сезона со максимален обим на работа  | Од добивањето на Б –интегрирана еколошка дозволата  |
| Мониторинг на вода | Годишно во сезона со максимален обим на работа  | Од добивањето на Б –интегрирана еколошка дозволата  |
| Мониторинг на бучава | Годишно во сезона со максимален обим на работа | Од добивањето на Б- итегрирана еколошка дозволата  |